钦定古今图书集成/明伦汇编/官常典/第755卷 > 曹肃〈弟持敏〉蔺卫卿 周谠 李汝翼 李若
## 钦定古今图书集成/明伦汇编/官常典/第755卷 > 曹肃〈弟持敏〉蔺卫卿 周谠 李汝翼 李若

葵　：王明灏　、王介休　，殷渊　宋，汤齐　、郭珩　、王拱宸

按《明外史许琰传》：“当是时，诸生殉义者，京师则曹肃、
蔺卫卿、周谠、李汝翼，大同则李若葵，金坛则王明灏，
丹阳则王介休，鸡泽则殷渊，肥乡则宋汤齐、郭珩、王
拱宸。肃曾祖子登，仕为甘肃巡抚。贼入，肃与祖母姜、
母张、嫂李及弟持敏、妹持顺、弟妇邓并自缢。卫卿止
一幼女，托其友人，亦自缢。谠被执，骂贼不屈死。汝翼”，
布政使本纬子，亦骂贼被磔死。若葵当城陷，与亲属
九人皆自缢，题曰：“一门完节。”明灏闻变，日夕恸哭，家
人解慰之，托他故，走二十里外，投水死。介休不食七
日死。渊，字仲弘。父大白，官监军副使，为杨嗣昌所杀。
渊负奇气，从父兵间，善技击，尝欲报父仇。及贼破鸡
泽，谋起兵复之。俄闻京师陷，号恸，即约山中壮士，诛
贼所置官。伪令秦植踉跄走，乃入城发丧，制服，行哭
临礼，义声大震。为奸人所乘，被杀。远近莫不悼之。汤
齐珩拱宸，亦起兵讨贼，为贼张汝行所杀。